CELEX: 32020D2199
Language: sk
Date: 2020-12-08 00:00:00
Title: Rozhodnutie Politického a bezpečnostného výboru (SZBP) 2020/2199 z 8. decembra 2020 o vymenovaní vedúceho misie Európskej únie v rámci SBOP v Mali (EUCAP Sahel Mali) (EUCAP Sahel Mali/2/2020)

23.12.2020   
               
               
                  SK
               
               
                  Úradný vestník Európskej únie
               
               
                  L 434/54
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2020/2199
         z 8. decembra 2020
         o vymenovaní vedúceho misie Európskej únie v rámci SBOP v Mali (EUCAP Sahel Mali) (EUCAP Sahel Mali/2/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2014/219/SZBP z 15. apríla 2014 o misii Európskej únie v rámci SBOP v Mali (EUCAP Sahel Mali) (1), a najmä na jeho článok 7 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Podľa rozhodnutia 2014/219/SZBP je Politický a bezpečnostný výbor v súlade s článkom 38 tretím odsekom zmluvy poverený prijímať príslušné rozhodnutia na účely politickej kontroly a strategického riadenia misie EUCAP Sahel Mali vrátane rozhodnutia o vymenovaní vedúceho misie.
                  
               
                     (2)
                  
                  
                     Politický a bezpečnostný výbor prijal 18. septembra 2017 rozhodnutie (SZBP) 2017/1780 (2), ktorým sa pán Philippe RIO vymenoval za vedúceho misie EUCAP Sahel Mali na obdobie od 1. októbra 2017 do 14. januára 2018.
                  
               
                     (3)
                  
                  
                     Rada 21. februára 2019 prijala rozhodnutie (SZBP) 2019/312 (3), ktorým sa predlžuje mandát misie EUCAP Sahel Mali do 14. januára 2021.
                  
               
                     (4)
                  
                  
                     Mandát pána Philippa RIA ako vedúceho misie EUCAP Sahel Mali sa pravidelne predlžoval, naposledy do 31. decembra 2020 rozhodnutím Politického a bezpečnostného výboru (SZBP) 2020/888 (4).
                  
               
                     (5)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol 25. novembra 2020 vymenovať pána Hervé FLAHAUT za vedúceho misie EUCAP Sahel Mali od 1. januára 2021 do 14. januára 2021,
                  
               PRIJAL TOTO ROZHODNUTIE:
         
            Článok 1
            Pán Hervé FLAHAUT sa týmto vymenúva za vedúceho misie Európskej únie v rámci SBOP v Mali (EUCAP Sahel Mali) od 1. januára 2021 do 14. januára 2021.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 1. januára 2021.
         
         
            V Bruseli 8. decembra 2020
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 113, 16.4.2014, s. 21.
         
            (2)  Rozhodnutie Politického a bezpečnostného výboru (SZBP) 2017/1780 z 18. septembra 2017 o vymenovaní vedúceho misie Európskej únie v rámci SBOP v Mali (EUCAP Sahel Mali) (EUCAP Sahel Mali/1/2017) (Ú. v. EÚ L 253, 30.9.2017, s. 37).
         
            (3)  Rozhodnutie Rady (SZBP) 2019/312 z 21. februára 2019, ktorým sa mení a predlžuje rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali) (Ú. v. EÚ L 51, 22.2.2019, s. 29).
         
            (4)  Rozhodnutie Politického a bezpečnostného výboru (SZBP) 2020/888 z 23. júna 2020, ktorým sa predlžuje mandát vedúceho misie Európskej únie v rámci SBOP v Mali (EUCAP Sahel Mali) (EUCAP Sahel Mali/1/2020) (Ú. v. EÚ L 205, 29.6.2020, s. 18).